
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 544 

4 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
«ΛΙΜΝΙΟΝΙ» Φάρσων, Δήμου Αργοστολιού Νομού 

Κεφαλή νιας. 1 

Άρση κήρυξης έκτασης 9.767,6 στρ. ως αναδασωτέας 
σε θέσεις Δήμου Γυθείου Ν. Λακωνίας. 2 


ΑΠΟΦΑΣΕΙ Σ 

Αριθ. 1028340/2546/Β0010 (1) 

Καθορισμός ορίων αιγιαλού και παραλίας στη θέση «ΛΙ- 
ΜΝΙΟΝΙ» Φάρσων, Δήμου Αργοστολιού Νομού Κεφα- 
ληνίας. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 
2971/2001, περί αιγιαλού και παραλίας, σύμφωνα με τις 
οποίες οι εκκρεμείς υποθέσεις που αφορούν τον καθορι¬ 
σμό αιγιαλού και παραλίας εξακολουθούν να διέπονται 
από τις ισχύουσες μέχρι την έναρξη ισχύοςτου νόμου αυ¬ 
τού διατάξεις. 

2. Την252/2002γνωμοδότησητου Νομικού Συμβουλίου 
του Κράτους. 

3. Τις διατάξεις του Π.Δ. 551/88 «Οργάνωση Νομαρ¬ 
χιών- Οργάνωση Οικονομικών Υπηρεσιών» (ΦΕΚ 259 τ. 
Α'). 

4. Τις διατάξεις του άρθρου 3 του 2971/2001. 

5. Τις διατάξεις του Ν. 2218/94 «περί Ίδρυσης Νομαρ¬ 
χιακής Αυτοδιοίκησης κ.λ.π.» (ΦΕΚ90 τ. Α'). 

6. Τις διατάξειςτου άρθρου 14του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 τ. Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

7. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 τ. Α'), σύμφωνα με τις οποίες 


οι Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή Νομαρχίας δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.97 Υπηρεσίες του Υπουργείου Οικονομι¬ 
κών. 

8. Το 28979/31.07.1997 έγγραφο της Δ/νσης Διοίκησης 
του Υπ. Εσωτερικών, Δημ. Διοίκησης και Αποκέντρωσης, 
σύμφωνα με το οποίο οι αρμοδιότητες του Γενικού Γραμ¬ 
ματέα της Περιφέρειας σε θέματα Υπηρεσιών του Υπ. Οι¬ 
κονομικών μεταφέρονται από 1.9.97 στον Υπουργό Οικο¬ 
νομικών. 

9. Την 1100383/1330/Α0006/31.10.2001 (ΦΕΚ 1485/τ. 
Β'/31.10.2001) κοινή απόφαση του Πρωθυπουργού και 
Υπουργού Οικονομικών, περί καθορισμού αρμοδιοτήτων 
του Υφυπουργών Οικονομικών. 

10. Την 1115093/1378/Α0006/17.12.2001 (ΦΕΚ 1720 τ. 
Β'/21.12.2001) απόφαση του Υφυπουργού Οικονομικών, 
περί μεταβίβασης αρμοδιοτήτων στο Γ ενικό Γ ραμματέα, 
στους Γ ενικούς Διευθυντές κλπ. του Υπουργείου Οικονο¬ 
μικών, όπως αυτή τροποποιήθηκε με την αριθμ. 
1041136/468/Α0006/18.5.2002 (ΦΕΚ 633/22.5.2002 τ. Β') 
Απόφαση του Υφυπουργού Οικονομίας και Οικονομικών. 

11. Την από 20.6.2002 Έκθεση της Επιτροπής καθορι¬ 
σμού ορίων αιγιαλού και παραλίας στη θέση «Λιμνιόνι» 
Δ.Δ. Φαρσών Δήμου Αργοστολιού Ν. Κεφαλληνίας, και το 
από Δεκέμβριο 2001 τοπογραφικό- υψομετρικό διάγραμ¬ 
μα κλίμακας 1:500, το οποίο έχει συνταχθεί από την Το¬ 
πογράφο Μηχανικό Παπαγιάννη Νίκη σε μία (1) πινακίδα 
και ελέγχθηκε για την ακρίβεια της αποτύπωσης στις 
13.2.2002 από την Αικατερίνη Αμαραντίδουτοπ. μηχανικό 
Δήμου Αργοστολιού Ν. Κεφ/νίας και θεωρήθηκε από τον 
Προϊστάμενο της ΤΥΔΚ Ν. Κεφαλληνίας στις 18.2.2002. 

12. Το 544.5/692/02/Σχ. 1373/14/11/2002 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 20.6.2002 έκθεση της κατά το 
άρθρο 3 του Ν. 2971 αρμόδιας Επιτροπής περί χάραξης 
των ορίων αιγιαλού παραλίας στη θέση «Λιμνιόνι» Φαρ¬ 
σών Δήμου Αργοστολιού Ν. Κεφαλληνίας, καθώς επίσης 
και το από Δεκέμβριο 2001 τοπογραφικό - υψομετρικό 
διάγραμμα, κλίμακας 1:500, το οποίο έχει συνταχθεί από 
τηνΤοπογράφο - Μηχανικό Παπαγιάννη Νίκη σε μία (1) πι¬ 
νακίδα ελέγχθηκε ως προς την ακρίβεια της αποτύπωσης 
στις 13.2.2002 από την Αικατερίνη Αμαραντίδου τοπ. μη- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


χανικό Δήμου Αργοστολιού Ν. Κεφ/νίας και θεωρήθηκε 
από τον Προϊστάμενο της Τ.Υ.Δ.Κ. Ν. Κεφαλληνίας στις 
18.2.2002. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2, 3.. 16, 17, 18. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία 1', 2', 3'.. 16', 17'. 

Η ζώνη παραλίας έχει πλάτος 15 μέτρων διότι δεν εξυ¬ 
πηρετούνται οι σκοποί του άρθρου 1 παρ. 2 του Ν. 
2971/2001. 

Στη ζώνη παραλίας δεν υπάρχουν κτίσματα. 

Αποφαίνεται ότι δεν υφίσταται παλαιός αιγιαλός. 

Η παρούσα απόφαση μαζί με την Έκθεση της Επιτρο¬ 
πής και το τοπογραφικό διάγραμμα, να δημοσιευτούν 
στην Εφημερίδα της Κυβερνήσεως. 

Αθήνα, 7 Απριλίου 2003 

Με εντολή Υφυπουργού 
Ο Γενικός Διευθυντής 

Δημ. Περιουσίας και Εθν. Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
άρθρου 3 του Ν. 2971/2601, που συγκροτήθηκε με την 
882/22.4.2002 απόφαση Οικονομικής Επιθεώρησης 
Ιονίων Νήσων. 

Α. Καθορισμός για πρώτη φορά, των ορίωντου αιγιαλού 
και παραλίας στη θέση «Λιμνιόνι» Φάρσων Δήμου Αργο¬ 
στολιού, μπροστά απάτην φερόμενη ιδιοκτησία του Του- 
μαζάτου Αλέκου. 

Στο Αργοστόλι σήμερα την 20.6.2002 ημέρα Πέμπτη οι 
υπογεγραμμένοι: 

1. Παπαδάτου-Βουτσινά Μαρία, Προϊστ. Κτημ. Υπηρε¬ 
σίας, ως Πρόεδρος. 

2. Μπάρκας Ιωάννης, προϊστ. ΤΥΔΚ Ν. Κεφαλληνίας, ως 
μέλος. 

3. Μπασιούκας Θεόφιλος, αν. Λιμενάρχης Κεφαλλη¬ 
νίας, ως μέλος. 

4. Θεοπεφτάτου Αφροδίτη, προϊστ. Δ/νσης Πολεοδο¬ 
μίας Ν.Α. Κεφαλληνίας, ως μέλος. 

5. Χαλμούκης Ιωάννης Δ/ντής Χωροταξίας και Περιβάλ¬ 
λοντος Γ.Γ. Περιφέρειας Ιονίων Νήσων, ως μέλος. 

Ο Χαλμούκης Ιωάννης ή ο αναπληρωτής του δεν προ- 
σήλθαν λόγω απεργίας των ακτοπλοϊκών συγκοινωνιών. 

αποτελούντες την Επιτροπή καθορισμού ορίων αιγια- 
λού-παραλίας, που συγκροτήθηκε έπειτα από σχετική 
πρόσκληση του Προέδρου της, 

Λαβόντες υπόψη: 

Την από 17.11.2001 αίτηση του Τουμαζάτου Αλέκου φε- 


ρόμενου ιδιοκτήτου παραθαλάσσιας έκτασης στη θέση «Λι- 
μνιόνι» Φάρσων Δήμου Αργοστολιού, με την οποία ζητείται 
ο καθορισμός των ορίωντου αιγιαλού στην περιοχή αυτή. 

Τα συνταχθέντα απότηντοπογρ. Μηχανικό Νίκη Παπα- 
γιάννη-Λουτέρη Δεκέμβριο 2001 τοπογραφικό και υψο¬ 
μετρικά διαγράμματα της παραπάνω περιοχής σε μία (1) 
πινακίδα, με κλίμακα 1:500, ηλεγμένα για την ακρίβεια της 
αποτύπωσης από την Αμαραντίδου Αικατερίνη, τοπογρ. 
Μηχανικό του Δήμου Αργοστολιού την 13.2.2002 και θε¬ 
ωρημένα από τον Προϊστάμενο Τ.Υ.Δ.Κ. Νομ. Κεφαλλη- 
νίαςτην 18.2.2002, όπως ορίζουν οι διατάξεις του άρθρου 
20 του Ν. 719/77. 

Τις διατάξεις του Α.Ν. 2344/40, όπως τροποποιήθηκε 
και συμπληρώθηκε μεταγενέστερα καθώς και τη σχετική 
με αυτόν Δικαστηριακή και Διοικητική Νομολογία. 

Τις διατάξεις του Ν. 2971/2001 «Αιγιαλός-παραλία και 
άλλες διατάξεις». 

Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλά¬ 
τος της βρέχόμενης από το χειμέριο κύμα ξηράς και μετά 
λοιπά συναφή στοιχεία, ήτοι: 

α) Τη μορφολογία του εδάφους της ακτής. 

β) Το γεγονός ότι δεν υπάρχουν σημεία μεταβολής του 
αιγιαλού. 

γ) Την κατάσταση του θαλάσσιου χώρου. 

δ) Το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό, στην ίδια θέση, 
του αιγιαλού και παραλίας. 

ε) Το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυμάτισμά είναι Ν. ΝΔ. 

6. Την ύπαρξη καθορισμού ορίων αιγιαλού και παραλίας 
στην ΝΑ πλευρά της εξεταζομένης περιοχής (Λιμνιόνι 
Φάρσων ΦΕΚ 785 τ. Δ'/9.7.1993), αποφασίζουμε: 

1. Καθορίζουμε στο πιο πάνω αναφερόμενο τοπογρα- 
φικό διάγραμμα: 

α) την οριογραμμή του αιγιαλού με ερυθρή συνεχή πο¬ 
λυγωνική γραμμή 1,2, 3, 4.... 16, 17, 18της οποίας οι κο¬ 
ρυφές εξασφαλίζονται από σταθερά σημεία. 

β) την οριογραμμή της παραλίας με κίτρινη συνεχή πο¬ 
λυγωνική γραμμή 1', 2', 3', 4',.... 16', 17', της οποίας οι κο¬ 
ρυφές εξασφαλίζονται από σταθερά σημεία. 

2. Καθορίζουμε τη ζώνη παραλίας σε πλάτος 15 ιπ ενι¬ 
αία για να εξυπηρετηθούν οι σκοποί της § 2 του άρθρ. 1 
του Ν. 2971/2001. 

Στη ζώνη παραλίας δεν υπάρχουν κτίσματα. 

3. Δε διακρίνονται ίχνη παλαιού αιγιαλού. 

Η Επιτροπή 

Η Πρόεδρος Τα Μέλη 

ΜΑΡΙΑ ΠΑΠΑΔΑΤΟΥ-ΒΟΥΤΣΙΝΑ I.ΜΠΑΡΚΑΣ, ΘΕ0Φ. ΜΠΑΣΙΟΥΚΑΣ, 

ΑΦΡΟΔΙΤΗ ΘΕΟΠΕΦΤΑΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 555 (2) 

Άρση κήρυξης έκτασης 9.767,6 στρ. ως αναδασωτέας 
σε θέσεις Δήμου Γυθείου Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρ.38παρ. 1,41παρ.1 και44παρ. 
3 του Ν. 998/79 «Περί προστασίας των δασών και των δα¬ 
σικών εν γένει εκτάσεων της Χώρας». 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την απόφαση του Γεν. Γραμματέα Περιφέρειας Πε- 
λοποννήσου 5872/29.8.97 «Τοποθέτηση Προϊσταμένων 
Δ/νσεων Υπηρεσιών Περιφέρειας Πελοποννήσου και 
εξουσιοδότηση υπογραφής». 

4. Τις γενικές αρχές περί ανακλήσεως διοικητικών πρά¬ 
ξεων. 

5. Την απόφαση του Υφ/γού Γεωργίας 86004/1637/46- 
87 με την οποία έγινε αποδεκτή η γνωμοδότηση 417/87 
της Συνέλευσης των Προϊσταμένων των Νομικών Δ/νσε¬ 
ων σχετικά με την άρση της κήρυξης εκτάσεων ως ανα¬ 
δασωτέων. 

6. Την απόφασή μας 893/26.6.1996, με την οποία έχει 
κηρυχθεί αναδασωτέα έκταση 9.767,6 στρεμμάτων επί 
περιμέτρου 18.546,52 στρεμμάτων στις θέσεις «Δίχοβα», 
«Μεσονήσια»,του δημ. διαμερίσματος Νεοχωρίου, «Βρω- 
μοπήγαδο», «Παρασυρός», «Μονή Αγ. Γεωργίου», «Αγρι- 
λωτή», «Αραβίκια», του δημ. διαμερίσματος Σκουταριού, 
«Μακρυά Μούντα», του δημ. διαμερίσματος Καλυβιών, 
«Κοτρώνα» του δημ. διαμερίσματος Δροσοπηγής Δήμου 
Γ υθείου Ν. Λακωνίας όπως αυτή προσδιορίζεται στο από¬ 
σπασμα χάρτη κλίμακας 1:20.000 (ορθοφωτοχάρτες Υπ. 
Γεωργίας Φ.Χ. ΣΚΟΥΤΑΡΙ Μ7-33 και Φ.Χ. ΚΑΛΥΒΙΑ Μ7-34) 
προκειμένου να αποκατασταθεί με φυσική αναγέννηση, η 
δασική βλάστηση που καταστράφηκε από πυρκαγιά. 


7. Την αναφορά του δασαρχείου Γ υθείου 560/24.4.2003 
από την οποία προκύπτει ότι έχει αποκατασταθεί η προ- 
τέρα υπάρχουσα δασική βλάστηση στην ανωτέρω έκταση 
των 9.767,6 στρεμμάτων επί περιμέτρου 18.546,52 
στρεμμάτων και προτείνεται η άρση του χαρακτηρισμού 
της ως αναδασωτέας που έγινε με την παραπάνω απόφα¬ 
σή μας. 

8. Το γεγονός ότι έχει επιτευχθεί ο σκοπός της κήρυξης 
της υπόψη έκτασης ως αναδασωτέας και είναι ανάγκη να 
γίνει άρση της απόφασής μας 893/26.6.1996, στην έκτα¬ 
ση των 9.767,6 στρεμμάτων επί περιμέτρου 18.546,52 
στρεμμάτων προκειμένου να επιτραπεί η βόσκηση των 
ζώων από τους κτηνοτρόφους της περιοχής, αποφασί¬ 
ζουμε: 

α) Αίρουμε της κηρύξεως ως αναδασωτέας της έκτα¬ 
σης των 9.767,6 στρεμμάτων επί περιμέτρου 18.546,52 
στρεμμάτων στις θέσεις «Δίχοβα», «Μεσονήσια», του 
δημ. διαμερίσματος Νεοχωρίου, «Βρωμοπήγαδο», «Πα¬ 
ρασυρός», «Μονή Αγ. Γεωργίου», «Αγριλωτή», «Αραβί¬ 
κια», του δημ. διαμερίσματος Σκουταριού, «Μακρυά Μού¬ 
ντα», του δημ. διαμερίσματος Καλυβιών, «Κοτρώνα» του 
δημ. διαμερίσματος Δροσοπηγής Δήμου Γυθείου Ν. Λα¬ 
κωνίας, που έγινε με την απόφασή μας 893/26.6.1996, 
όπως αυτή προσδιορίζεται στο απόσπασμα χάρτη κλίμα¬ 
κας κλίμακας 1:40.000 (ορθοφωτοχάρτες Υπ. Γεωργίας 
Φ.Χ. ΣΚΟΥΤΑΡΙ Μ7-33 και Φ.Χ. ΚΑΛΥΒΙΑ Μ7-34) του Δα¬ 
σαρχείου Γυθείου και αποτελεί αναπόσπαστο μέρος της 
παρούσης. 

β) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

γ) Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 16 Μαΐου 2003 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΓΡΗΓΟΡΙΟΣ ΠΑΠΑΪΩΑΝΝΟΥ 

